

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 22.martā Nr.**103**

(prot.Nr.**5**, **8**.§)

**Par nekustamā īpašuma 18. novembra ielā 161, Daugavpilī, daļas nodošanu**

#### **bezatlīdzības lietošanā biedrībai**

#### **„Latvijas Sarkanais Krusts”**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, izskatot biedrības “Latvijas Sarkanais Krusts” 2018.gada 27.februāra iesniegumu “Par telpu bezatlīdzības lietošanas līguma grozīšanu un pagarināšanu” (reģistrēts Latgales Centrālajā bibliotēkā, turpmāk – Bibliotēka, 27.02.2018. ar Nr.1.-14./15) ar lūgumu atļaut turpmāk lietot neapdzīvojamās telpas 18. novembra ielā 161, Daugavpilī, kā arī piešķirt papildus telpu biedrības “Latvijas Sarkanais Krusts” darbības nodrošināšanai, ņemot vērā to, ka biedrībai ar 2013.gada 11.aprīlī noslēgto Līgumu par telpu nodošanu bezatlīdzības lietošanā, telpas ir nodotas lietošanā līdz 2018.gada 1.aprīlim, biedrība labticīgi pilda līgumā noteiktos pienākumus, un to, ka saskaņā ar Valsts ieņēmumu dienesta 2005.gada 26.maija lēmumu Nr.150 biedrībai “Latvijas Sarkanais Krusts” ir sabiedriskā labuma organizācijas statuss, Domes Īpašuma komitejas 2018.gada 15.marta sēdes protokolu Nr.7, Daugavpils pilsētas domes Finanšu komitejas 2018.gada 15.marta sēdes protokolu Nr., atklāti balsojot: PAR – 12 (J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā sabiedriskā labuma organizācijai – biedrībai “Latvijas Sarkanais Krusts”, reģistrācijas Nr.40008002279, juridiskā adrese: Skolas iela 1, Rīga, turpmāk – Biedrība, Daugavpils pilsētas pašvaldībai piederošā nekustamā īpašuma, kadastra Nr.0500 004 5209, daļu – neapdzīvojamās telpas (telpu grupa 006, telpas Nr.1, Nr.7) 122,2 m2 platībā **18.novembra ielā 161, Daugavpilī,** būves kadastra apzīmējums 0500 004 5209 001, un zemesgabala 557 m2 platībā, kadastra apzīmējums 0500 004 5209, 1222/14247 domājamās daļas, turpmāk – Īpašums.

2. Ēkas 18.novembra ielā 161, Daugavpilī, ar kadastra apzīmējumu 0500 004 5209 001 bilances vērtība uz 01.03.2018. sastāda 51757,51 EUR (piecdesmit viens tūkstotis septiņi simti piecdesmit septiņi eiro un 51 cents), zemes gabala 18.novembra ielā 161, Daugavpilī, ar kadastra apzīmējumu 0500 0045209 bilances vērtība uz 01.03.2018. sastāda 2475,80 EUR (divi tūkstoši četri simti septiņdesmit pieci eiro un 80 centi).

3. Īpašums tiek nodots bezatlīdzības lietošanā **līdz 2023.gada 31.martam,** bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis – biedrības “Latvijas Sarkanais Krusts” darbības nodrošināšana.

5. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

6. Nododamais Īpašums ir apmierinošā tehniskā stāvoklī.

7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ, ja:

7.1. tiek lauzts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa;

7.2. iestājies lēmuma 3.punktā noteiktais termiņš vai nosacījums;

7.3. Īpašums tiek izmantots pretēji nodošanas bezatlīdzības lietošanā mērķim.

8. Uzdot Latgales Centrālajai bibliotēkai sagatavot līguma projektu par Īpašuma nodošanu bezatlīdzības lietošanā Biedrībai.

9. Pilnvarot Latgales Centrālās bibliotēkas vadītāju parakstīt līgumu par Īpašuma nodošanu bezatlīdzības lietošanā.

Domes priekšsēdētājs *(personiskais paraksts)* R.Eigims